rlitschk/wikidir huggingface dataset:
Alan Wray Tudyk (* 16. März 1971 in El Paso, Texas) is en US-amerikaanschen Schauspeler. Tudyk is in Plano in Bundsstaat Texas opwossen. Na de Highschool hett he 1990 un 1991 dat Lon Morris Junior College in Jacksonville besöcht, woneem he Dramatik studeert hett. He weer in disse Tiet aktiv Liddmaat vun Delta Psi Omega, wat de Collegegrupp is vun de US-amerikaanschen Theatervereenigen Alpha Psi Omega. 1991 hett he den Academic Excellence Award for Drama wunnen. Sien Studium hett he 1993 an de Juilliard School wietermaakt, hett 1996 aver ahn Afsluss afbroken. Liekers harr he 1997 sien eerste Filmrull in dat Independent-Drama 35 Miles from Normal. Dorna hebbt sik regelmatig wietere Filmrullen anslaten. En grote Rull speel he to’n Bispeel 2004 in I, Robot. 1999 harr Tudyk sien eersten Optritt an’n Broadway mit dat Stück Epic Proportions un speelk dorna noch in en Reeg annere Stücken mit. 2002 hett he dree Figuren in den Film Ice Age snackt. Dat glieke Johr weer he för en Hööftrull in de Feernsehreeg Firefly ünner Verdrag nahmen. Inwüschen weer he in mehr as föfftig Produkschonen vun Film un Feernsehn to sehn. Tudyk hett opstunns noch keen grote Filmpriesen wunnen, man he weer 2005 för
A Knight’s Tale is de Titel vun en US-amerikaanschen Aventüerfilm ut dat Johr 2001 vun den Speelbaas Brian Helgeland. Helgeland hett ok dat Dreihbook schreven, dat op de Canterbury Tales vun Geoffrey Chaucer baseert. De Film speelt üm 1360 in England. De junge William Thatcher kummt ut en eenfack Huus: sien Vadder is Dackdecker un kann em nich dat beden, wat he för sien Jung will. So gifft he em Sir Hector an de Hand, üm bi em Knapp to warrn un een Daag villicht sien Droom wohr maken to künnen, Ridder to warrn. Sir Hector leevt dorvun, dat he an Wettstrieden in de Tjost deelnehmen deit un dorvun Priesgeller kriggt. Deelnehmen dröff an disse Ridderspelen blots de Adel. Man, twölf Johren later blifft Sir Hector bi en Turneer in Frankriek dood. Dat Priesgeld drauht verloren to gahn, un so beslutt William, dat he in de Rull vun den Ridder slippen deit, ofschoonst he dat vun se Afkumst her nich dröff. In Hector sien Rüstung un mit sien Peerd maakt he dat Turneer to Enn un winnt mit Hülp vun Hector sien annern Deenstlüüd, Wat un Roland. As dat nu eenmol klappt hett, besluut se, dat ok op annere Turneren
Wittmoldt is en Gemeend in’ Kreis Plöön in Sleswig-Holsteen. To dat Gemeendrebeet hörrn de Göder Wittmoldt un Güsdörp as ok de Oortsdeelen Eichhorst un Wittmoldt Siedlung. De Gemeend hett 177 Inwahners (Stand: 31. Dezember 2010) up en Rebeet vun 5,71 km². Wittmoldt liggt an de Schwentine etwa 3 km westlich vun Plöön. An’ östlichen Rand vun dat Gemeendrebeet verlöppt de Bundsstraat 76. Buterdem führen de Europääsch Feernwannerweeg E 1 un E 6 dör Wittmoldt. De Gemeend is landweertschaplich präägt, 78 % vun de Flach ist Landweertschapsflach, dorto kamen noch 17 % Woold- un Waterflachen. In Wittmoldt gifft dat mehrere landweertschaplich Bedrieve för Melkweertschap un Ackerbo, en Landmaschienenbedrief as ok en Utbillnsgestüt vun de ehmalgen Weltklassspringrieder Peter Luther. Wittmoldt wurr 1281 toeerst as „Wotmolte“ in en Oorkunn erwähnt. De Naam hett en ooltpolabischen Oorsprung un betreckt sück up de „Deep in’n Stroom“. De Gootshööf Wittmoldt un Güsdörp stammen in hör hüüdig Form ut de Tiet um 1800. Martin Becker, Gert Kaster, Christine Becker: Kulturlandschaft Holsteinische Schweiz. Wachholtz, Neemünster 2007, ISBN 3-529-02531-3. Ulf Seefeldt: Schule Wittmoldt 1957-1969. Ed. Barkau, Großbarkau 1996, ISBN 3-928326-15-5 Alfons Galette: General Lafayette in Wittmoldt: ein Leben für die Freiheit. Sönksen, Plöön 1989, ISBN 3-927875-21-X Ulf Seefeldt: Eine
Peter Luther (* 2. Januar 1939 in Aversleht bi Wilster) is en ehmalger düütsch Springrieder. Sien gröttste Erfolge sünd de Gewinn vun dat Düütsch Spring Derby 1980 un de Gewinn vun de Bronzemedaille mit de Mannschap bi de Olympisch Spelen 1984 in Los Angeles, jeweils mit dat Peerd Livius. 1982 in Dublin wunn he tosommen Paul Schockemöhle, Norbert Koof un Gerd Wiltfang Sülver in den Mannschapswettstriet bi de Weltmeesterschap. Bi Europameesterschapen wunn Peter Luther all tosommen dree Medaillen mit de Mannschap: Gold 1981 in München, Sülver 1979 in Rotterdam un Bronze 1985 in Dinard. Intüschen hett he sück vun den aktiven Springsport torüchtrucken un arbeit nu as Utbilder för Peerd un Rieder up sien Hoff in Wittmoldt. Websteed vun den Stall Luther
Dave Stryker (* 30. März 1957) is en US-amerikaansch Jazzgitarrist. Stryker is in Omaha (Nebraska) upwussen un hett mit teihn Johr autodidaktisch dat Gitarrspelen lernt. 1980 keem he nah New York City. Hier wurr he 1984 Liddmaat in de Band vun „Brother“ Jack McDuff, mit de he in de folgend twee Johren dör de USA, Kanada un Europa touren dee. Van 1986 bit 1995 hörr he to dat Quintett vun Stanley Turrentine, wo he ok mit Dizzy Gillespie un Freddie Hubbard uptreden kunn. 1988 keem Stryker sien eerst Album ünner eegen Naam herut; siet 1990 is he bi dat Label SteepleChase Music ünner Verdrag. He arbeit mit verscheeden eegen Bands: de Stryker/Slagle Band, de The Blue to the Bone Band, dat Shades Project un dat Trio Mundo (mit Manolo Badrena un Andy McKee). First Stryke, 1989 Strykezone mit Steve Slagle, Marc Copland, Ron McClure un Ronnie Burrage, 1990 Passage mit Steve Slagle, Joey Calderazzo, Jay Anderson un Adam Nussbaum, 1991 Blue Degrees mit Larry Goldings, Rick Margitza un Jeff Hirshfield, 1992 Full Moon mit Steve Slagle, Jay Anderson un Jeff Hirshfield, 1993 Stardust mit Joey DeFrancesco un Adam Nussbaum, 1994 Nomad mit Randy Brecker un Steve Slagle, 1994 The Greeting
Bi de Benoni-Vertedigen (oder Ben-Oni) hannelt sück dat um en Anspeel vun dat Schachspeel. Se tellt to de Slooten Spelen un de Indisch Vertedigen; se wurrd ok Benoni-Indisch nömmt. De Naam kummt ut de hebräisch Spraak un bedüüd Söhn vun de Truur. De stammt ut en 1825 rutkommend Book vun Aaron Reinganum, Ben-Oni oder die Vertheidigungen gegen die Gambitzüge im Schache. De Naam is ut dat 1. Book Mose entnommen. Rahel nennt hör tweeten Söhn so, wiel se nah de swoor Geburt nett för’d Dood stunn, un letzten Endes ok storven is. Jakob dorgegen nömm hüm Ben-Jamin, Söhn vun dat Glück, wiel he de letzte Söhn vun sien Lieblingsfru weer. In de 1930er Johren hett de düütsch Meisterspeler Walter Loose ut Düsseldörp dit Anspeel as Loose-Vertedigen betekend, wiel he dat sülvst faken speelt harr. Disse Naam hett sück aber nich dörsett. Man ünnerscheed tüschen de Upboen 1. d2-d4 c7-c5 2. d4-d5 Olt-Ben-Oni-Vertedigen (ECO A43, A44) Falls Witt in’ tweeten Toog den Buer sleiht, winnt Swaart hüm nah 2. ... e7-e6 oder 2. ... Dd8-a5+ sofort weer torüch. Witt speelt dorum meest 2. d4-d5, um Swaart intoengen. Ut disse Grund wurr de Variante lang Tied as besünners vördeelhaft för Witt ansehn.
Bröckelbeek (hoochdüütsch Bröckelbeck) is en Dörp in de Gemeen Hemmoor in’n Landkreis Cuxhoben, Neddersassen, dat von öllers bi Westersood mit bihöört hett. Welk von de Hüüs an’n Westrand von’n Oort höört ok al bi dat Dörp Varrel in de Gemeen Mittelsnohn. Dat Dörp liggt an’n Rand von de Geest, an e sik na Noordwesten Moor anslütt. In’n Westen is de Balksee un na Süden to liggt de Westerbarg. Bröckelbeek liggt an’n Hollbeek, de von’n Westerbarg kummt, un in Bröckelbeek denn ok Möhlenbeek oder Goldbeek heet. De Beek münnt in’n Noordwesten in’n Remperbeek. An’n Westrand von dat Dörp Bröckelbeek hett de Bröckelbeek sien Born. Bröckelbeek un Remperbeek doot denn all beid in’n Balksee münnen. De Naveröörd sünd Ellerbrook un Wittenmoor in’n Noorden, Dobrook, Hemmoor un Westersood in’n Noordoosten, Warstood un Heeßel in’n Süüdoosten, Varrel in’n Süüdwesten un Süderbusch in’n Noordwesten. Dat Dörp weer nienich as Gemeen egenstännig un hett jümmer bi Westersood mit bihöört. Dat eerste Huus von Bröckelbeek is 1821 boot worrn, na de Meenheitsdelung in Westersood. Över de Johren sünd dat jümmer mehr Hüüs worrn. De ole Watermöhl an’n Möhlenbeek is 1860 boot worrn. Dat Dörp weer vör 1859 in de Böörd Loomst von’t Amt Bremervöör, denn von 1859
Disse Artikel is man blots en Stubben. Du kannst Wikipedia helpen un em verbetern. Dat Daep Loorpe ligg in’t Noordoosten van’n Landkreis Emsland in Neddersassen. In Loorpe waont 3249 (Stand: 31. Dez. 2020) Lüü up en Flach vun 51,35 km². De Gemeente Loorpe höört to de Samtgemeente Weerlte mit to. Lorup. Mehr Biller, Videos oder Audiodateien to’t Thema gifft dat bi Wikimedia Commons. www.lorup.de Städer un Gemenen in’n Landkreis Emsland Annerwenne | Baukhast | Beesten | Borger | Bowinkel | Breddenbarg | Büren | Choeiste | Derßm | Dohren | Dörpen | Esterwegen | Fräsenborg | Freren | Gersten | Groten Bässen | Häie | Handrup | Haren | Haselünne | Hässelke | Hüven | Kluse | Läie | Langen | Lengerke | Lingen | Loathen | Lohn | Löhn | Loorpe | Lünne | Lütke Bässen | Meppen | Messingen | Naiborger | Nederlangen | Neulehe | Oberlangen | Papenbörg | Rastdörp | Renkenberge | Rheen | Schapen | Sögel | Soltbergen | Spelle | Spahn-Härrnstäe | Stawern | Susstämm | Tüne | Twist | Up’n Wolde | Vreis | Walchum | Weerlt | Weerpel | Weetrup | Wippingen
Margot Werner (* 8. Dezember 1937 in Soltborg; † 1. Juli 2012 in München) weer en öösterrieksche Ballettdansersche un Chansonsingersche. Werner is as Dochter vun en Koopmann un en Pianistin in Soltborg opwossen un hett dor an’t Realgymnasium bi de Ursulinen de middlere Reife afleggt. To ehrn Danskollegen Heinz Bosl harr se en drangen Betog. Ehr eerste Eh weer mit den Schauspeler Peter Pasetti. Siet 1978 weer se denn mit den Koopmann Jochen Litt in de Eh, de en Hotel in Tirol harr, dat se bit to’n Konkurs in’t Johr 2005 finanziell ünnerstütt hett. Margot Werner hett in’t Öller vun dree Johren al eersten Ballettünnerricht kregen. An’t Soltborger Landstheater un bi Friderica Derra de Moroda hett se en klass’sche Dansutbilln maakt, un weer denn mit söventeihn Johren an’t Bayerische Staatsballett anstellt. In dree Johren is se dor to en Vördansersche opstegen. Vun 1959 an weer se Solistin un hett ünner annern tosamenarbeit mit Choreografen as John Cranko un John Neumeier. Bit 1975 is se faken mit Heinz Bosl optreden. As de doodbleven weer, hett se sik tosamen mit Konstanze Vernon för de Heinz-Bosl-Stiftung insett. De Kompnist Bert Grund hett 1972 dree Leder för Margot Werner komponeert, mit de se en
Midnight betekent Midnight, US-amerikaanschen Film ut dat Johr 1931, Midnight, US-amerikaanschen Film ut dat Johr 1934, Midnight, US-amerikaanschen Film ut dat Johr 1939, Midnight, US-amerikaanschen Film ut dat Johr 1982, Midnight, brasiliaanschen Film ut dat Johr 1998, Midnight, Roman vun Dean Koontz ut dat Johr 1989, Midnight, Kinnerbook vun Jacqueline Wilson ut dat Johr 2003, Midnight, Roman vun Erin Hunter ut dat Johr 2005, Midnight, Musikalbum vun Diane Schuur, Midnight, gemeenfree Rebeet in Mississippi, USA, Midnight, Ringnaam vun de Bodybuildersche un Wrestlersche Ann Marie Crooks, SS Midnight, US-amerikaansch Schipp (1943), SS Midnight, US-amerikaansch Schipp (1944), USS Midnight, Schipp von de US-amerikaansche Marien (1861), USS Midnight, Schipp von de US-amerikaansche Marien, Mount Midnight, Barg in Viktorialand, Antarktika. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
As Menarche (ooltgr. μήν mên ‚Maand‘ un ἀρχή archê ‚Anfang‘) Warrt dat eerste Optreden vun de Menstruatschoon in de Pubertät betekent. Se finnt to’n Enn vun de pubertären Entwickeln hen statt. Se wiest aver nich eendüdig an, dat de Deern nu al Kinner kriegen kann, vunwegen dat de eersten Menstruatschonen faken ahn Eisprung afloopt, man dör sieten Hormonspegel utlöst warrt. En regelmatigen Zyklus mit Eisprung billt sik tomeist na annerthalf bit twee Johren ut. För’t Beschrieven vun’t Entwickeln vun de Pubertät is de Menarche bi Deerns sünners goot egent, jüst so as de Spermarche bi Jungs. De Tietpunkt hangt vun verschedene Fakters af as de Ethnie, de Geografie, Nehren aver ok individuelle Saken. För Deerns liggt de Tietduer twüschen dat Optreden vun eerste Markmolen as dat Wassen vun de Bost oder vun’t Schaamhoor un de Menarche bi ruchweg 2,2 bit 2,7 Johren, kann aver vun Fall to Fall ok weniger as een Johr bit mehr as söss Johren duern. In Düütschland finnt de Menarche tomeist twüschen dat 10. un dat 16. Levensjohr statt. In’t fröhe 19. Johrhunnert leeg disse Tietpunkt noch twee Johren later. En düütlich Verschuven vun de Menarche is üm 1850 to’n eersten mol opduukt. Siet de Tiet
Öberndörp is en Gemeen in de Samtgemeen Land Hadeln in’n Landkreis Cuxhoben in Neddersassen mit 1371 Inwahners (Stand 31. Dezember 2022). To de Gemeen höört blangen Öberndörp ok de Öörd Bentwisch, Hasenfleet, Swartenmoor, Braak, Ohrensflucht mit Ohrensfluchterdiek, Ohrensfluchtermoor, Tollboom, Nedderstrekerdiek, Moordiek, Moorstreek un Delen von Laak un Nedderstreek. De Gemeen liggt an de Oost. De Navergemenen sünd Öderquart in’n Noordoosten, Wingst in’n Oosten, Oosten in’n Süüdoosten, Hemmoor in’n Süden, Wingst in’n Westen un Kumbarg in’n Noordwesten. Öberndörp is an’n 1. Januar 1970 Maat von de Samtgemeen An’n Dobrook worrn. An’n 1. Januar 1972 is en Deel von Ohrensfluchtermoor mit üm un bi 50 Inwahners von de Gemeen Öberndörp an de Gemeen Hemmoor un dor in’n Oortsdeel Ooldhemmoor wesselt. To’n 1. November 2016 hett sik de Samtgemeen An’n Dobrook mit de Samtgemeen Land Hadeln tohoopslaten un de ne’e un gröttere Samtgemeen Land Hadeln billt. (Stand: Kommunalwahl vun’n 11. September 2011) Dat Wapen von de Gemeen wiest baven op grönen Grund en sülvern Wellenlien un ünnen vörn rood un achtern sülvern von Tinnensnidd deelt dat Wapen von de Familie von Brobargen. De Wellenlien steiht för de Oost. Gemeen Öberndörp. Mehr Biller, Videos oder Audiodateien to’t Thema gifft dat bi Wikimedia Commons. Websteed
De Samtgemeen Hagen weer en Samtgemeen in’n Landkreis Cuxhoben, in de sik söss Gemenen för de Afwickeln vun de Verwaltenssaken tohoopslaten harrn. De Samtgemeen Hagen grenz in’n Noorden an de Gemeen Lox, in’n Noordoosten an de Gemeen Beverst, in’n Oosten an de Samtgemeen Hambargen, in’n Süüdoosten an de Gemeen Oosterholt-Scharmbeek, in’n Süden an de Gemeen Swonewebel (de letzten dree in’n Landkreis Oosterholt) un in’n Westen an Braak un Stadland (all beid in’n Landkreis Wersermasch). De Samtgemeen is an’n 1. Januar 1970 billt worrn. To de Tied weren dat 16 Gemen, de sik dor in tohoopslaten hebbt: Albst, Ax, Braamst, Dorphagen, Driftseth, Hagen, Harndorp, Hein, Hoop, Kassbrook, Leernst, Loh, Saans, Uthleer, Wittst un Wolsbuddel. Mit de Gemeenreform in Neddersassen to’n 1. März 1974 hebbt sik 15 von de Gemenen denn to söss gröttere Gemenen tohoopslaten. Blots Ax is in de Samtgemeen Hambargen in’n Landkreis Oosterholt wesselt. To’n 1. Januar 2014 is de Samtgemeen oplööst worrn. De söss Gemenen hebbt sik denn to de ne’e Eenheitsgemeen Hagen tohoopslaten. To de Samtgemeen hebbt söss Gemenen tohöört: Gemeen Braamst Gemeen Driftseth Gemeen Hagen (Sitt vun de Verwalten) Gemeen Saans Gemeen Uthleer Gemeen Wolsbuddel De Samtgemeenraat vun de Gemeen bestünn blangen den Samtgemeenbörgermeester ut 28
De Thelarche (ooltgr. vun thele för „Bostwort“; un arche för „Anfang“) betekent den Anfang vun’t Entwickeln vun de Bost bi de Deerns. Oorsaak för’t Bostentwickeln, de langsom, na un na vör sik geiht, is de Östrogen-Spegel, de anstiegen deit. De Tietpunkt vun de Thelarche liggt tomeist noch vör den Anfang vun de egentliche Pubertät. Faken is mit den Begreep aver ok nich de nipp un naue Tietpunkt meent, man de eerste Tietduer oder Schuuv vun de hele Entwicklung. In Länner, de weertschoplich goot entwickelt sünd, also bi Deerns de gesund opwasst un jümmer noog to Eten hebbt, fangt de Eierstöck hüütigendaags in’t Öller vun acht bit negen Johren an langsom jümmer mehr Östrogenen in’t Blood aftogeven. Dat is verbunnen mit en Anstiegen vun de Gonadotropinkunzentratschoon in’t Blood. Dat Anstiegen vun de Geslechtshormonen lööst den Anfang vun’t Bostentwickeln ut, jüst so as dat Riepen vun de Beermudder un de Scheed. Ok dat Utbilln vun de tyypsche Liefform vun de Fronslüüd un ok dat Stüern vun’n Menstruatschoonszyklus löpt över de Östrogenen. Op de annern Siet warrt in de Nevenneren vun de Deerns ok Androgenen produzeert, dat dat Wassdom vun’n Lief in de Hööch as ok dat Utbilln vun de Schaamhoor anregen doot
De Samtgemeen Land Hadeln weer en Samtgemeen in’n Landkreis Cuxhoben, in de sik acht Gemenen för dat Afwickeln von de Verwaltenssaken tohoopslaten harrn. De Samtgemeen hett in disse Form von’n 1. Januar 2011 bet 31. Oktober 2016 bestahn. Se is in de ne’e Samtgemeen Land Hadeln opgahn, de den sülven Naam driggt, aver grötter is. De Samtgemeen Land Hadeln hett in’n Oosten an de Samtgemeen An’n Dobrook grenzt, in’n Süüdoosten an de Samtgemeen Loomst, in’n Süden an de Samtgemeen Beers, in’n Westen an de Gemenen Langen un Noordholt un in’n Noordwesten an de Gemeen Cuxhoben. Güntsied de Elv leeg in’n Noorden dat Amt Marn-Noordsee in’n Kreis Dithmarschen von Sleswig-Holsteen. De Samtgemeen is to’n 1. Januar 2011 billt worrn, as sik de Samtgemeen Hadeln un de Samtgemeen Sietland tohoopslaten hebbt. To’n 1. November 2016 is de Samtgemeen mit de Samtgemeen An’n Dobrook tohoopgahn. De ne’e Samtgemeen driggt nu ok den Naam Samtgemeen Land Hadeln. To de Samtgemeen hebbt disse acht Gemenen höört: Gemeen Godshem Gemeen Helmworth Gemeen Lee Gemeen Neenkarken Gemeen Oosterbrook Gemeen Oterndörp (Sitt vun de Verwalten) Gemeen Steenau Gemeen Wannen De Samtgemeenraat vun de Gemeen bestünn blangen den Samtgemeenbörgermeester ut 38 wählte Raatsliddmaten. Dat Wapen hett vörn teihn swarte
De Samtgemeen Land Wusten weer en Samtgemeen in’n Landkreis Cuxhoben, in de sik söven Gemenen för dat Afwickeln vun de Verwaltenssaken tohoopslaten harrn. De Samtgemeen weer an de Noordsee, de na Westen hen to leeg. Dat Rebeed is to’n groten Deel Masch, in de Gemeen Millm deelwies ok Geest, de bet to 21 m över NN hoog reckt. De Samtgemeen Land Wusten hett in’n Noorden an de Gemeen Noordholt grenzt, in’n Oosten un Süden an de Gemeen Langen. De Samtgemeen is an’n 1. März 1974 billt worrn. To’n 1. Januar 2015 hebbt sik de Gemenen in de Samtgemeen mit de Gemeen Noordholt tohoopslaten un denn de Gemeen Wuster Noordseeküst billt. De Samtgemeen sülvs is dorbi oplööst worrn. To de Samtgemeen hebbt düsse söven Gemenen höört: Gemeen Cappel Gemeen Dorum (Sitt vun de Verwalten) Gemeen Millm Gemeen Misselwarden Gemeen Mulsen Gemeen Padingbüddel Gemeen Wremen De Samtgemeenraat vun de Gemeen bestünn toletzt blangen den Samtgemeenbörgermeester ut 24 wählte Raatsliddmaten. De letzte Kommunalwahl weer an’n 11. September 2011: De letzte Samtgemeenbörgermeester weer Wolfgang Neumann. Dat Wapen wiest vörn op gollen Grund halv en swarten Aadler mit roden Snavel, Tung un Klau un achtern op grönen Grund en sülvern Wellenlien in’n Schildkopp un dor
Noordholt is en Oortschop von de Gemeen Wuster Noordseeküst, Landkreis Cuxhoben, in Neddersassen mit 7.430 Inwahners. De Oortschop is an de Noordsee, de na Westen hen to liggt. An de Küst is Masch, na Oosten hen to liggt de Gemeen op de Geest. De Oortschoppen un Gemenen ümto sünd de Gemeen Cuxhoben in’n Noorden, de Gemeen Wannen in’n Oosten, de Oortschop Langen op en lütt Enn in’n Süüdoosten, de Oortschoppen Millm un Cappel in’n Süden un de Oortschop Dorum op en kort Enn in’n Süüdwesten. De Gemeen Noordholt hett sik an’n 1. Juli 1967 ut de Gemenen Noordholt, Dieksenn un Wusterheid billt. An’n 1. Januar 1970 is dor denn noch de Gemeen Wanhöden bikamen un mit de Gemeenreform in Neddersassen an’n 1. März 1974 de Gemeen Spiek, de sik an’n 1. Juli 1968 ut de Gemenen Cappel-Neefeld, Spiek un Spieker Neefeld billt harr. Ok de Öörd Hartingspecken un Scharnst sünd an’n 1. März 1974 von de Gemeen Millm an de Gemeen Noordholt wesselt. To’n 1. Januar 2015 is de Gemeen Noordholt oplööst un dor is tohoop mit de Samtgemeen Land Wusten de ne’e Gemeen Wuster Noordseeküst von worrn. Dat Rebeed von de Gemeen Noordholt billt nu en polietsche Oortschop binnen
Langen weer en Gemeen in’n Landkreis Cuxhoben in Neddersassen mit 18.510 Inwahners, de von 1974 bet 2014 bestahn hett. De Gemeen hett an’n 1. Juli 1990 de Stadtrechten kregen. De Gemeen is op en Stück in’n Süüdwesten an de Noordsee/Wersermünn raakt. An de Küst is Masch, na Oosten hen to leeg de Gemeen op de Geest. De Navergemenen weren Noordholt op en lütt Enn in’n Noorden, Wannen in’n Noordoosten, Flögeln in’n Oosten, Drangst in’n Süüdoosten, Schippdörp in’n Süden, Bremerhoben in’n Süüdwesten, Wremen, Mulsen un Dorum in’n Westen un Millm in’n Noordwesten. De Gemeen Langen hett sik an’n 1. März 1974 ut de Samtgemenen Langen (mit de Gemenen Langen, Imßen, Debst un Sievern) un Niewohl (mit de Gemenen Niewohl, Holsseln, Hemendörp un Krümpel) billt. De Gemeen Langen hett 2012 beslaten to’n 1. Januar 2015 mit de Gemenen von de Samtgemeen Beers tohooptogahn. De ne’e Gemeen hett den Naam Geestland. (Stand: Kommunalwahl vun’n 11. September 2011) Dat Wapen von de Gemeen wiest op gollen Grund över en swarten Barg in’n Schildfoot en rood Sünnenrad. Op’n Schildfoot liggt en gollen Urn un dor ünner en sülvern Wellenlien. De Wellenlien steiht för de Werser, de swarte Barg för den Jedutenbarg un dat Sünnenrad un
En Meieree is en Bedriev, in den Melk to Melkprodukten so as Kees, Botter, Karmelk, Dickmelk, Quark un Waddik wiederverarbeidt warrt. In Düütschland is dat Meiereewesen in dat Melk- un Fettgesett regelt. In dat 19. Johrhunnert hett dat anfungen, dat de Buurn jemehr Melk nich mehr sülvs tohuus wiederverarbeidt hebbt un de Meiereen sünd opkamen. In England un Däänmark güng dat in de Johren 1870 los mit de eersten grötteren Meiereen. De eerste gröttere Anlaag in de Nedderlannen weer 1879 de Zuivelfabriek Freia. An dat Enn von dat 19. Johrhunnert hebbt sik denn veel Genossenschaften billt, in de sik Buurn tohoopslaten hebbt, üm gemeensam en Meieree to bedrieven. In de USA weer 1922 de Capper–Volstead Act en wichtig Gesett, dat de Genossenschaften von Antitrust-Gesetten utnahmen hett. Aver ok de Staat hett in de USA fakener in den Melkmarkt ingrepen, to’n Bispeel dör den Northeast Dairy Compact, de in de Neeengland-Staten von 1997 bet 2001 den Melkpries reguleert hett. In de Johren 1930 is in Düütschland denn de Agrarkartellierung inföhrt worrn, de de Buurn vörschreven hett, jemehr Melk an en bestimmte Meieree aftolevern. Vör allen in de Tied na’n Tweten Weltkrieg hett dat en temliche Kunzentratschoon geven. De ganzen lüttjen Meiereen,
Maurice Garin (* 3. März 1871 in Arvier (Italien); † 19. Februar 1957 in Lens, Frankriek) weer en franzöössch Radrennfohrer. De in Aostadaal (up dat Rebeet vun dat hüüdig Italien) boren lernt Schösteenfeger nehm in' Dezember 1901 de franzöössch Staatsbörgerschap an. In de Johren 1897 un 1898 hett he den Rad-Klassiker Paris-Roubaix wunnen, 1901 todem Paris-Brest-Paris. Een Johr later kunn he dat Rennen Bordeaux–Paris up sien Naam schrieven. 1903 gelung hüm dat, de eerste Utgaav vun de Tour de France to winnen. „De lütt Schösteenfeger“, as man hüm wegen sien Berop nömmen deem, hett dorbi van profiteert, dat de führende Hippolyte Aucouturier disqualifizeert wurr, wiel de sück vun en Auto harr trecken laaten. Ok 1904 wunn he de Tour de France. Dornah keem dat aber to en Schandaal, as man hüm nahwiesen kunn, dat he – as anner Fohrer ok – Afkörten to'n Bispeel över Waldweeg nommen un de Iesenbahn bruukt harr, um flinker an dat Teel to kommen. Ok is bekannt, dat he Reifen bruuken dee, de een Bar mehr Druck uthollen deen un he dormit 2 km/h flinker fohren kunn as de anner Fohrers. Nah en mehrere Maand lang düern Ünnersöken, hett man hüm denn den Sieg aferkennt
The Secret of My Success betekent The Secret of My Success, brietschen Speelfilm ut dat Johr 1965, The Secret of My Succe$s, US-amerikaanschen Speelfilm ut dat Johr 1987. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.